
58 DR.30.10.2002 
 

 

 Datuk Bung Moktar bin Radin:  Sepuluh minit sahaja. [Ketawa] Saya memintalah 
kerajaan, kalau boleh, bukan sahaja membuat rombakan bahawa mana-mana kakitangan, 
pegawai FELDA yang terlibat dalam penyelewengan ini harus ditangkap dan dibicarakan di 
mahkamah terbuka kerana mereka ini penganiaya. Mereka mengaut keuntungan di atas 
kesilapan-kesilapan kerajaan dan rakyat. Ini rasa saya bukan satu perkara yang baru, 
bahkan telah kita luahkan bertahun-tahun. Kita tegur dengan harapan mereka boleh 
berubah tetapi mereka merupakan cacing naik ke mata, diberi paha mahu naik atas kepala. 
[Ketawa] Mereka ingat mereka sudah orang besar, mereka ingat mereka orang ada kuasa.  
Saya minta kerajaan tolong buat serta merta, rombak struktur FELDA ini.  Saya minta betul-
betul, kalau tidak kita akan cakap di mana-mana bahawa FELDA ini telah melakukan satu 
penyelewengan yang besar untuk menipu rakyat dan kerajaan.  Terima kasih. 

 Beberapa Ahli:  [Bangun] 

 Tuan Pengerusi [Datuk Lim Si Cheng]:  Yang Berhormat bagi Dungun. 

3.45 ptg. 

 Dato' Mustafa bin Ali [Dungun]: Terima kasih Tuan Pengerusi, yang telah 
memberikan kesempatan untuk saya mengambil bahagian dalam sama-sama 
membahaskan Maksud B.43 - Kementerian Tanah dan Pembangunan Koperasi. Sebelum 
itu saya ucapkan terima kasih kepada Yang Berhormat bagi Kinabatangan dan Yang 
Berhormat bagi Sri Gading, yang saya lihat kali pertama - ini yang saya lihatlah, mungkin 
sebelum ini sudah ada, berani menegur dan mengkritik kerajaan, walaupun sewaktu pernah 
saya mengkritik FELDA waktu dibentangkan pindaan Akta GSA, Yang Berhormat bagi Sri 
Gadinglah yang bermati-matian mempertahankan FELDA. Hari ini beliau sendiri yang 
mengutuk FELDA – saya tidak faham sikap yang seperti ini. 

 Sebenarnya Tuan Pengerusi, banyak tadi tuduhan-tuduhan yang telah dibuat oleh 
Yang Berhormat bagi Kinabatangan, termasuk korupsi, rasuah dan sebagainya. Yang 
sebenarnya walaupun kami daripada pembangkang dan saya daripada pembangkang, 
tetapi perlu tuduhan-tuduhan yang seperti itu dibuktikan, sekurang-kurangnya dengan fakta-
fakta yang lebih jelas supaya apa pun yang akan diberikan, [Disampuk]  ini akan saya 
gulung, tetapi sebagai suatu peringatan.. [Disampuk] Sebagai suatu peringatan bahawa kita 
tidak boleh membuat suatu sweeping statement yang mungkin boleh demoralize kan 
pegawai-pegawai yang bertanggungjawab. 

Walaupun saya bersetuju banyak perkara yang perlu kita kritik, saya pun 
mengkritik, saya bukan mempertahankan pegawai yang tidak betul, tetapi tidak boleh 
membuat sweeping statement tanpa bukti kerana selama berpuluh-puluh tahun tentulah 
ada juga perkara-perkara yang baik yang dilakukan oleh pegawai-pegawai ini, tidak semua 
yang buruk.   

Saya suka menyebut, Tuan Pengerusi, soal pembangunan tanah yang termasuk 
bukan sahaja FELDA, tetapi  termasuk juga FELCRA, RISDA – tanah kepunyaan negeri 
dan negeri telah menyerahkan tanah itu untuk dibangunkan oleh agensi yang kementerian 
memantau dari segi hak milik dan perkara-perkara yang berkaitan dengannya. Satu perkara 
yang belum selesai ialah bagaimanakah tanah yang diberikan oleh negeri kepada FELCRA 
misalnya, untuk dimajukan, ada sebahagian daripada tanah yang dimajukan itu tidak 
dimasukkan peserta, dan dividen yang sepatutnya menjadi hak kepada kerajaan negeri 
juga tidak diberikan kepada kerajaan negeri.   

Ini satu kelemahan dalam pengurusan yang sepatutnya pihak kementerian 
mengambil perhatian supaya soal hak milik, soal hak negeri dan pusat ini perlu diselesaikan 
dengan segera. Banyak yang belum diselesaikan, walaupun saya tahu ada perundingan-
perundingan yang dilakukan tetapi ada di kalangan pegawai-pegawai yang liat, tidak mahu 
hendak bersungguh-sungguh menyelesaikan masalah ini. Jadi tidak tahu bagaimana hak 
peserta yang sepatutnya dimasukkan.  Dividen memang ada dibayar, ada yang tidak bayar 
kerana tidak dimasukkan peserta.  Di manakah hak negeri? Soal-soal yang seperti ini perlu 
disegerakan dan diselesaikan oleh pihak kementerian yang berkenaan.  Itu yang pertama.  
Dalam masa 10 minit ini saya cuba rushing sedikit Tuan Pengerusi. 



Datuk Bung Moktar bin Radin: Sepuluh minit sahaja. [Ketawa] Saya memintalah kerajaan, kalau boleh, bukan sahaja membuat rombakan bahawa mana-mana kakitangan, pegawai FELDA yang terlibat dalam penyelewengan ini harus ditangkap dan dibicarakan di mahkamah terbuka kerana mereka ini penganiaya. Mereka mengaut keuntungan di atas kesilapan-kesilapan kerajaan dan rakyat. Ini rasa saya bukan satu perkara yang baru, bahkan telah kita luahkan bertahun-tahun. Kita tegur dengan harapan mereka boleh berubah tetapi mereka merupakan cacing naik ke mata, diberi paha mahu naik atas kepala. [Ketawa] Mereka ingat mereka sudah orang besar, mereka ingat mereka orang ada kuasa. Saya minta kerajaan tolong buat serta merta, rombak struktur FELDA ini. Saya minta betul- betul, kalau tidak kita akan cakap di mana-mana bahawa FELDA ini telah melakukan satu penyelewengan yang besar untuk menipu rakyat dan kerajaan. Terima kasih. Beberapa Ahli: [Bangun]. Tuan Pengerusi [Datuk Lim Si Cheng]: Yang Berhormat bagi Dungun. 3.45 ptg. Dato' Mustafa bin Ali [Dungun]: Terima kasih Tuan Pengerusi, yang telah memberikan kesempatan untuk saya mengambil bahagian dalam sama-sama membahaskan Maksud B.43- Kementerian Tanah dan Pembangunan Koperasi. Sebelum itu saya ucapkan terima kasih kepada Yang Berhormat bagi Kinabatangan dan Yang Berhormat bagi Sri Gading, yang saya lihat kali pertama- ini yang saya lihatlah, mungkin sebelum ini sudah ada, berani menegur dan mengkritik kerajaan, walaupun sewaktu pernah saya mengkritik FELDA waktu dibentangkan pindaan Akta GSA, Yang Berhormat bagi Sri Gadinglah yang bermati-matian mempertahankan FELDA. Hari ini beliau sendiri yang mengutuk FELDA- saya tidak faham sikap yang seperti ini. Sebenarnya Tuan Pengerusi, banyak tadi tuduhan-tuduhan yang telah dibuat oleh Yang Berhormat bagi Kinabatangan, termasuk korupsi, rasuah dan sebagainya. Yang sebenarnya walaupun kami daripada pembangkang dan saya daripada pembangkang, tetapi perlu tuduhan-tuduhan yang seperti itu dibuktikan, sekurang-kurangnya dengan fakta- fakta yang lebih jelas supaya apa pun yang akan diberikan, [Disampuk] ini akan saya gulung, tetapi sebagai suatu peringatan.. [Disampuk] Sebagai suatu peringatan bahawa kita tidak boleh membuat suatu sweeping statement yang mungkin boleh demoralize kan pegawai-pegawai yang bertanggungjawab. Walaupun saya bersetuju banyak perkara yang perlu kita kritik, saya pun mengkritik, saya bukan mempertahankan pegawai yang tidak betul, tetapi tidak boleh membuat sweeping statement tanpa bukti kerana selama berpuluh-puluh tahun tentulah ada juga perkara-perkara yang baik yang dilakukan oleh pegawai-pegawai ini, tidak semua yang buruk. Saya suka menyebut, Tuan Pengerusi, soal pembangunan tanah yang termasuk bukan sahaja FELDA, tetapi termasuk juga FELCRA, RISDA- tanah kepunyaan negeri dan negeri telah menyerahkan tanah itu untuk dibangunkan oleh agensi yang kementerian memantau dari segi hak milik dan perkara-perkara yang berkaitan dengannya. Satu perkara yang belum selesai ialah bagaimanakah tanah yang diberikan oleh negeri kepada FELCRA misalnya, untuk dimajukan, ada sebahagian daripada tanah yang dimajukan itu tidak dimasukkan peserta, dan dividen yang sepatutnya menjadi hak kepada kerajaan negeri juga tidak diberikan kepada kerajaan negeri. Ini satu kelemahan dalam pengurusan yang sepatutnya pihak kementerian mengambil perhatian supaya soal hak milik, soal hak negeri dan pusat ini perlu diselesaikan dengan segera. Banyak yang belum diselesaikan, walaupun saya tahu ada perundingan- perundingan yang dilakukan tetapi ada di kalangan pegawai-pegawai yang liat, tidak mahu hendak bersungguh-sungguh menyelesaikan masalah ini. Jadi tidak tahu bagaimana hak peserta yang sepatutnya dimasukkan. Dividen memang ada dibayar, ada yang tidak bayar kerana tidak dimasukkan peserta. Di manakah hak negeri? Soal-soal yang seperti ini perlu disegerakan dan diselesaikan oleh pihak kementerian yang berkenaan. Itu yang pertama. Dalam masa 10 minit ini saya cuba rushing sedikit Tuan Pengerusi.